### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til etablering af shelter i Viskinge.

## Indstillinger

Direktøren indstiller, at

1. Ansøgningen imødekommes med en rammebevilling på 100.000 kr..
2. Der afsættes 10 % af anlægssummen til drift og vedligehold.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 204.000 kr.

Svebølle-Viskinge lokalområde har på borgermøde den 29. august 2024 godkendt 5 projekter til i alt 1,54 mio. kr.

Projektet med shelter i Viskinge er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 100.000 kr. af den samlede pulje. Den samlede anlægssum for shelteret udgør 100.000 kr.

Den endelige placering af shelteret er endnu ikke på plads, men aktionsgruppen søger om at få godkendt en rammebevilling.

Den endelige placering vil ske i samarbejde med administrationen.

*Drift og vedligeholdelse*

De afledte omkostninger til drift, vedligeholdelse, hærværk, tømning af eventuelle ekstra skraldespande mv. vurderes til årligt at udgøre 10 % af anlægssummen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at legeområdet er etableret.

*Administrationens bemærkninger*

Projektet opfylder rammerne for anvendelsen af puljen og administrationen støtter op om projektet. Projektet indebærer, at der skal søges om byggetilladelse og evt. også landzonetilladelse afhængig af placering.

## Økonomiske konsekvenser

Svebølle-Viskinge lokalområde har samlet 204.000 kr. tilbage i deres Få det fikset pulje.

Den samlede anlægssum til shelter i Viskinge er 100.000 kr.

Ved godkendelse af rammebevillingen, vil restrådighedsbeløbet herefter udgøre 104.000 kr.

Lokalsamfundet har stemt om at bruge 100.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

##

### Sagens forløb

22/01/2025 Økonomiudvalget
Anbefales.